จริงๆร้านนี้ก็อยู่ไม่ไกล แต่ขี้เกียจไปนั่งรอ ด้วยความที่แม่ครัวไม่ค่อยยี่หระ ใครจะนั่งรอเต็มร้าน ก็รอไป ค่อยๆทำตามคิวไปเรื่อยๆ ...

code ส่วนลดค่าส่ง Line Man มีเป็นกะตั๊ก ขอเล่นอีกสักรอบ งวดนี้ตะกุกตะกักเล็กน้อย ร้านนี้เปิด 11.30 น. กว่าจะสั่งเสร็จ เมื่อใกล้เที่ยง เวปหมุนหาคนส่ง วนไป ... นัดเวลารับสินค้าบ่ายสาม !!!

... ไม่ขัดข้อง นอนรอไป 555+ แน่ะ มาส่งก่อนบ่ายสามซะด้วย ทุกอย่างอัดกันมาในถุงเดียวกัน หกคะเมนตีลังกา น้ำแตก เลอะเทอะ ... แกะๆมาดู "ราดหน้า" แยกผัก แยกน้ำ แต่ละห่อมีใบตองรอง เพิ่มความหอม

ผัดเส้นใหญ่มาได้หอมกะทะมาก "เครื่องราดหน้าทะเล" สด ชิ้นโต / "หมี่ผัดกระเฉด" อร่อย แต่ห่อเล็กจัง / "ข้าวผัดปลาเค็ม-เบคอน" เครื่องเคียงกระจัดกระจาย เจอแตงกวา-หอมแดง-พริกขี้หนูซอย-มะนาว จับเทรวดเดียว อร่อยพอประมาณ ค่อยมารื้อเจอเม็ดมะม่วงหิมพานต์อีกถุงน้อยๆ ทีหลังมัดๆมาด้วยกันหน่อย เดะ

แจ้งราคาที่ 405฿ คงมีการปรับราคาอาหารจากเมนูที่ร้าน จ่ายจริง 425- 